**să te găsesc**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

merg înapoi prin mine

cum un timp întors

cu bătaia inimii în tâmple

surâsul să-ți găsesc

o viață și o viață

minune frumoasă trecută nedrept

uitărilor ascunse după o cruce rece

tu, floare închisă prea devreme

în casă de piatră, pe veci de neatins real

mamă

în suflet e aprinsă lampă

trosnesc lemnele și focul povestește

prin ușa întredeschisă vin aburi

de mâncare bună și măr copt

iar tu cânți ușor cum pruncilor

silueta micuță se zărește când și când

să intru, să privesc de aici

să strâng la piept, să aștept

să mă tem că va dispărea totul

ca un vis din care ieși pentru că e gol

și te alungă?.. nu, nu e gol

iar tu, minunato,

mă privești și ochii spun copilul meu drag

cu brațele întinse

nu e gol, iar tu, fără timp trecător

vei trăi acolo etern

și acolo am să te găsesc oricând

oricâtă uitare va cerne timpul

peste lumină și întuneric

peste pietrele tăcute, reci

\_

Copyright Mariana Fulger